text: [{"text_idx": "#000002", "text": "Ny\u0301ggjasta skipi\u00f0 i\u0301 f\u00f8royska flotanum kom a\u0301 Havnina i\u0301 kv\u00f8ld, eftir at skipi\u00f0 hevur veri\u00f0 royndartu\u0301r eystanfyri F\u00f8royar."}, {"text_idx": "#000004", "text": "Ny\u0301ggjasta skipi\u00f0 i\u0301 f\u00f8royska flotanum, verksmi\u00f0jutrolarin Emerald, kom i\u0301 kv\u00f8ld aftur a\u0301 Havnina, eftir at skipi\u00f0 hevur veri\u00f0 royndartu\u0301r eystanfyri i\u0301 f\u00f8royskum sjo\u0301gvi."}, {"text_idx": "#000005", "text": "Emerald er vi\u00f0 si\u0301num 88 metrum i\u0301 longd og yvir 18 metrum i\u0301 breidd, eitt ta\u00f0 st\u00f8rsta skipi\u00f0 av si\u0301num slag. Samstundis er Emerald eisini ein tann framkomnasti trolarin av si\u0301num slag i\u0301 heiminum."}, {"text_idx": "#000006", "text": "Ta\u00f0 var sunnudagin at Emerald loysti av Havnini og fo\u0301r royndartu\u0301r, sum hevur eyndast v\u00e6l."}, {"text_idx": "#000007", "text": "Ja\u0301kup Joensen, sum er annar av skiparunum umbor\u00f0, upply\u0301sir, at royndartu\u0301rurin eydna\u00f0ist v\u00e6l to\u0301 eru onkrar broytingar, sum skulu gerast, og sum er heilt vanligt ta\u0301 i\u00f0 ny\u0301ggj skip gera sli\u0301kar royndartu\u0301rar."}, {"text_idx": "#000009", "text": "Emerald hevur try\u0301 r\u00e6kjuloyvir. Emerald kann fiska r\u00e6kjur i\u0301 altjo\u0301\u00f0a sjo\u0301gvi i\u0301 Barentshavinum, og i\u0301 norskum sjo\u0301gvi."}, {"text_idx": "#000010", "text": "Umframt hetta, hevur Emerald eisini 149 dagar vi\u00f0 Svaldbard umframt at skipi\u00f0 eisini hevur 1.409 tons av r\u00e6kjum i\u0301 russiskum sjo\u0301gvi."}, {"text_idx": "#000011", "text": "Emerald kosta\u00f0i umlei\u00f0 400 millio\u0301nir kro\u0301nur, og er bygdur a\u0301 Tersan Skipasmi\u00f0juni i\u0301 Turkalandi. Skipi\u00f0 kom til F\u00f8royar fyri fyrstufer\u00f0 tann 13. juli."}, {"text_idx": "#000018", "text": "Uppsjo\u0301varkipini komin inn at kroka"}, {"text_idx": "#000021", "text": "Smyril Line keypir enn eitt farmaskip"}]